projecte-aina/catalan_government_crawling huggingface dataset:
L'objectiu d'aquest projecte és disposar d'un model metodològic per a l'avaluació de la satisfacció, aplicabilitat, anàlisi de l'impacte i retorn social de la inversió de les accions formatives de la formació professional per a l'ocupació per a persones treballadores ocupades.
El projecte també pretén avaluar la satisfacció, l'aplicabilitat, l'anàlisi de l'impacte i el retorn social de la inversió de les accions formatives de la formació professional per a l'ocupació a partir de les dades dels qüestionaris dels participants i de l'anàlisi de l'execució dels plans i programes de formació per a persones treballadores ocupades.
L'entitat que ha estat beneficiària d'aquesta acció de suport ha estat Eurecat, entitat que aporta 30 anys dissenyant, impartint i avaluant programes de formació per professionals.
Aquest coneixement es complementa per una ampla i reconeguda experiència en projectes d'anàlisi de dades per àmbits i en un coneixement profund sobre l'avaluació de l'eficàcia de la formació i els seus instruments, així com en recerques amb entitats públiques i privades per crear models d'avaluació de la formació.
Durant les fases del projecte es definirà una un model de dades i una plataforma de recollida i anàlisi per l'avaluació de les accions formatives així com un informe de validació de resultats.
També es revisaran els instruments de recollida de dades actuals per tal d'elaborar propostes d'instruments per l'aplicació de la metodologia d'avaluació de satisfacció i aplicabilitat.
L'equip d'Eurecat i del Consorci per a la Formació Contínua es reuniran periòdicament per tal de realitzar el seguiment del projecte, intercanviar coneixements, revisar els riscos, prioritzar les activitats del projecte, impulsar accions de millora i comprovar el grau d'assoliment dels objectius establerts.
L'objectiu d'aquest projecte és elaborar models de qualitat per a la formació professional per a l'ocupació i per a l'orientació professional a Catalunya, que incloguin el desenvolupament de criteris i d'indicadors.
L'entitat que ha estat beneficiària d'aquesta acció de suport ha estat Everis, entitat que disposa d'un profund coneixement del món de la formació per a l'ocupació i que ha portat a terme diversos projectes vinculats amb la qualitat, la millora contínua, el canvi organitzatiu i l'avaluació de polítiques públiques.
Durant les diferents fases del projecte s'identificarà el marc de qualitat esperat, s'establiran els criteris i els indicadors de qualitat específics que permetran realitzar un seguiment de la qualitat i es dissenyaran les eines de seguiment que facilitin l'explotació de les dades i la millora contínua dels models definits, tant pel que fa a la formació professional per a l'ocupació com a l'orientació.
L'equip d'Everis es reunirà periòdicament amb l'equip tècnic del Consorci per a la Formació Contínua i amb personal del Servei d'Ocupació competent en matèria d'orientació, per tal de realitzar el seguiment del projecte, intercanviar coneixements, revisar els riscos, prioritzar les activitats del projecte, impulsar accions de millora i comprovar el grau d'assoliment dels objectius establerts
L'objectiu d'aquest projecte és elaborar una metodologia de prospecció i anàlisi adequada per a l'actualització permanent del catàleg d'accions formatives a partir de la detecció de necessitats formatives, en el marc dels Grups de treball d'Actualització Permanent del Catàleg d'accions formatives (GAP).
Desenvolupar instruments per aquest anàlisi i mecanismes de contrast i validació dels resultats dels GAP amb el mercat de treball.
NOTA: Aquesta acció no ha tingut atorgament.
Les accions de suport a la formació són projectes dirigits a aconseguir una major qualitat, eficàcia i adequació de la FPO a les necessitats del mercat de treball.
Les accions de suport a la formació que gestiona el Consorci per a la Formació Contínua de Catalunya tenen per objecte la investigació i prospecció del mercat laboral per anticipar-se als canvis en els sistemes productius, l'anàlisi de la repercussió de la formació per a l'ocupació en la competitivitat de les empreses i en la qualificació de les persones treballadores, l'elaboració de productes i eines innovadores relacionats amb la formació professional per a l'ocupació i, en definitiva, la determinació de les necessitats de formació necessàries per coadjuvar al progrés econòmic dels sectors productius en el conjunt de l'economia.
Si vols ser entitat beneficiària de les accions de suport que subvenciona el Consorci, consulta la informació que posem a la teva disposició.
Per ser entitat beneficiària de les subvencions que atorga el Consorci per a la realització d'accions de suport heu de consultar l'Ordre de Bases i la Resolució que obre cada convocatòria, on disposareu d'informació sobre els projectes i imports convocats, els requisits i obligacions de les entitats beneficiàries, el procediment de concessió de les subvencions, els criteris de valoració tècnica etc.
Així mateix, l'equip del Consorci publica unes instruccions per a l'elaboració de la sol·licitud, amb el detall de les passes que s'han de seguir per presentar la vostra proposta.
L'Ordre i la Resolució es publiquen en el DOGC, i des del Consorci en fem difusió a través de les nostres xarxes socials, Twitter i Linkedin.
Us aclarim que únicament es poden presentar sol·licituds de subvenció en relació als projectes que el Consorci estableix en la convocatòria i en el termini que indica la Resolució.
Aquestes sol·licituds es valoraran aplicant la metodologia de valoració tècnica publicada al web i el procediment de concessió serà el de concurrència competitiva.
Per a ser entitat beneficiària de les subvencions que atorga el Consorci heu de consultar l'Ordre de Bases i la Resolució que obre cada convocatòria.
Aquesta normativa conté informació sobre els requisits i obligacions de les entitats beneficiàries, de les persones destinatàries, del procediment de concessió de les subvencions, dels criteris de valoració tècnica dels programes de formació, de les accions formatives que es poden sol·licitar etc.
A més a més, i per donar-vos suport en aquesta tasca, quan s'obre la convocatòria publiquem en el web un Manual per a l'elaboració de la sol·licitud, que destaca els elements més importants a tenir en consideració, així com les novetats destacables.
El trobareu sempre disponible a Documents d'interès.
L'Ordre i la Resolució es publiquen en el DOGC, i des del Consorci en fem difusió a través de les nostres xarxes socials, Twitter ( ) i Linkedin (Departament de Treball, Afers Socials i Famílies).
Atès que el procediment de concessió és el de concurrència competitiva, únicament es poden presentar sol·licituds de subvenció en el termini que indica la Resolució que obre cada convocatòria.
Així mateix, us recordem que les accions formatives que es poden sol·licitar són les que consten en l'annex de cada Resolució de Convocatòria, que formen part del catàleg total d'accions, amb una durada, objectius, requeriments i continguts concrets.
Aquestes accions poden ser accions de certificat de professionalitat o especialitats pròpies del Consorci.
Els certificats de professionalitats són titulacions oficials que acrediten les competències professionals i garanteixen que la persona que l'obté té els coneixements, les habilitats i les aptituds per desenvolupar una activitat laboral d'acord amb les exigències del mercat de treball.
Per impartir accions de certificat de professionalitat cal disposar de l'acreditació del Servei Públic d'Ocupació de Catalunya, que verifica que es compleixen els requisits establerts en les normes específiques reguladores de cada certificat, i en les que de manera complementària pugui establir el SOC.
Per impartir la resta d'especialitats no s'ha de fer cap tràmit previ a la sol·licitud de subvenció, tret que a la Resolució de Convocatòria s'indiqui el contrari.
Les entitats de formació que apareixen al cercador i els documents publicats són aquelles que han rebut subvenció destinada al finançament dels Programes de Formació Professional per a les persones treballadores ocupades promoguts pel Consorci per a la Formació Contínua de Catalunya.
En aquest cercador trobaràs les entitats de formació que han resultat benefiàries de les subvencions dels programes de formació de la convocatòria 2018, que s'executarà fins al 5 de desembre de 2019.
El cercador permet buscar el centre que més s'ajusti a les teves necessitats i per imprimir el resultat de les teves cerques o de l'aplicació dels diferents filtres, es necessari copiar el contingut i enganxar-lo a un full de càlcul.
Resolució de 6 de març de 2019, per la qual s'obre la convocatòria de 2019 dels programes de formació professional per a l'ocupació per a persones treballadores ocupades, que promou el Consorci per a la Formació Contínua de Catalunya (ref. BDNS 443193).
RESOLUCIÓ de 13 de desembre de 2018, per la qual s'obre la convocatòria anticipada de les beques i ajuts de 2019 per a persones treballadores desocupades que participen en els programes de formació professional per a l'ocupació per a persones treballadores ocupades, que promou el Consorci per a la Formació Contínua de Catalunya (ref. BDNS 430612).
RESOLUCIÓ de 6 d'agost de 2018, per la qual s'obre la convocatòria de 2018 dels programes de formació professional per a l'ocupació per a persones treballadores ocupades, que promou el Consorci per a la Formació Contínua de Catalunya (ref. BDNS 411719).
ORDRE TSF/136/2018, de 30 de juliol, de modificació de l'Ordre TSF/223/2016, de 23 d'agost, per la qual s'aproven les bases reguladores dels programes de formació professional per a l'ocupació per a persones treballadores ocupades, que promou el Consorci per a la Formació Contínua de Catalunya.
Resolució per la qual s'amplia el termini de justificació de les subvencions atorgades mitjançant la Resolució de 20 de juliol de 2017, per la qual s'obre la convocatòria de 2017 dels programes de formació professional per a l'ocupació per a persones treballadores ocupades, que promou el Consorci per a la Formació Contínua de Catalunya.
RESOLUCIÓ de 20 de juliol de 2017, per la qual s'obre la convocatòria de 2017 dels programes de formació professional per a l'ocupació per a persones treballadores ocupades, que promou el Consorci per a la Formació Contínua de Catalunya (ref. BDNS 357258).
CORRECCIÓ D'ERRADA a la Resolució de 26 d'agost de 2016, per la qual s'obre la convocatòria de 2016 dels programes de formació professional per a l'ocupació per a persones treballadores ocupades, que promou el Consorci per a la Formació Contínua de Catalunya (DOGC núm. 7194, de 30.8.2016).
RESOLUCIÓ de 26 d'agost de 2016, per la qual s'obre la convocatòria de 2016 dels programes de formació professional per a l'ocupació per a persones treballadores ocupades, que promou el Consorci per a la Formació Contínua de Catalunya.
En data 7 de maig de 2020 es publica al Diari Oficial de la Generalitat de Catalunya el Decret llei 16/2020, de 5 de maig, de mesures urgents complementàries en matèria de transparència, ajuts de caràcter social, contractació i mobilitat per fer front a la COVID19.
Amb aquest Decret llei s'ha adoptat un Pla de mesures urgents i ajuts directes per a la reactivació socioeconòmica de Catalunya en l'àmbit del treball i de l'ocupació, per tal de pal·liar els efectes desfavorables de la COVID-19.
El Capítol V d'aquest Decret llei preveu una línia de subvenció, la línia 1, de mesures de suport a les microempreses i a les persones treballadores autònomes, que ocupin fins a 10 treballadors, que s'han vist agreujades pels efectes de les mesures preventives i de contenció derivades de la crisi sanitària de la COVID-19.
L'objecte d'aquesta línia de subvenció és l'impuls de projectes de transformació digital i de nous models de negoci i la seva formació associada, amb la finalitat de mantenir l'ocupació d'aquestes empreses, i que puguin adaptar la prestació dels seus serveis a la nova realitat socioeconòmica, de manera que es reforci la viabilitat de les microempreses i de les persones treballadores autònomes.
El 22 de juliol s'ha publicat la Resolució de 15 de juliol per la qual s'obre la convocatòria extraordinària per a l'any 2020 de mesures de suport a les microempreses i persones treballadores autònomes per a l'impuls de projectes de transformació digital i de nous models de negoci i la seva formació associada, que promou el Consorci per a la Formació Contínua de Catalunya (ref. BDNS 516244).
La presentació de sol·lictuds s'ha de fer a través de l' aplicació conforcat.
Cal consultar atentament el Manual per a l'elaboració de sol·licitud de subvenció i seguir les indicacions per realitzar correctament la sol·licitud.
Pots descarregar-te el Manual per a l'elaboració de la sol·licitud així com la Plantilla per elaborar la memòria del Projecte des d'aquí mateix (també des de l'aplicació conforcat).
El termini de presentació de sol·licituds finalitza el 17 de setembre.
Si tens qualsevol dubte pots contactar a través de la bústia [EMAIL]
Els programes de formació són el conjunt d'accions formatives que es desenvolupen per capacitar als treballadors i treballadores per a l'exercici qualificat de les diferents professions, responent a les necessitats canviants del mercat laboral, tot garantint la formació al llarg de la vida.
El Consorci per a la Formació Contínua té la competència de gestionar els programes de formació contínua a Catalunya que complementen la formació programada per les empreses (formació bonificada).
Aquests programes inclouen accions formatives de caràcter tant sectorial com transversal, així com accions específiques adreçades a de les persones treballadores del règim d'autònoms i de l'economia social.
Les persones destinatàries dels programes de formació contínua són les persones treballadores, prioritàriament ocupades.
L'Ordre de Bases que regula els programes formatius concreta les persones que hi poden participar en les accions formatives previstes, les condicions en que es desenvoluparan, qui es pot presentar, els imports finançables, etc.
En la resolució que obre la convocatòria, es publica el catàleg d'accions formatives susceptibles de ser sol·licitades per les entitats de formació.
El catàleg inclou accions vinculades a certificats de professionalitat, accions adreçades a certificacions oficials per al desenvolupament de determinades professionals (gruistes, aplicadors fitosanitaris, manipulació aliments,...) i altres especialitats pròpies, no vinculades a certificat, amb el detall de la durada, els objectius i els continguts pedagògics mínims.
Si vols ser entitat beneficiària dels programes de formació adreçats a treballadors i treballadores que subvenciona el Consorci, consulta la informació que posem a la teva disposició.
El Consorci per a la Formació Contínua ofereix diferents tipus d'ajuts i beques per a les persones treballadores en situació d'atur que participen en accions subvencionades pel Consorci.
El centre de formació on es realitza el curs facilitarà a les persones participants que compleixin els requisits els impresos necessaris per tramitar la sol·licitud.
El participant ha de presentar al centre de formació la sol·licitud d'ajut durant el curs, i el centre el remetrà al Consorci juntament amb el certificat d'assistència.
Es podrà consultar filtrant per la categoria Treball/ Beques, ajuts i subvencions.
Hi ha beques per assistència, ajuts per a transport públic, per a manutenció i per a conciliació
Els cursos de formació professional per a l'ocupació son els que s'adrecen a persones treballadores prioritàriament en situació d'atur.
Són programes formatius teoricopràctics que tenen com a finalitat millorar la qualificació professional i/o la capacitat d'inserció laboral mitjançant la consecució i el perfeccionament de les competències professionals de les persones participants.
L'oferta formativa d'especialitats és molt àmplia en tots els sectors econòmics i pot incloure pràctiques de perfeccionament en empreses.
L'oferta formativa la podreu trobar directament en els programes de formació d'oferta (per exemple FOAP) o integrada en altres programes ocupacionals.
Les accions formatives es porten a terme a través dels Centres d'Innovació i Formació Ocupacional (CIFO) del SOC, i de les entitats col·laboradores en matèria de formació professional ocupacional, públiques o privades.
El Servei Públic d'Ocupació de Catalunya (SOC) és el competent en aquesta matèria.
Podeu consultar més a la seva pàgina web.
El millor per a tu és que t'informis de l'oferta de cursos de formació ocupacional que t'ofereix el SOC per tota Catalunya, que són adreçats a persones en situació d'atur i són de més llarga durada.
Volem ajudar-te a millorar la capacitat d'inserció laboral mitjançant l'assoliment i el perfeccionament de les teves competències professionals.
Si ara mateix et trobes en situació d'atur, pots participar en els nostres cursos de formació contínua tot i que són dirigits principalment a treballadors en actiu (i hi ha una limitació de màxim un 30% de participació d'aturats).
Cercador d'especialitats formatives
Cercador d'entitats i centres de formació?
La teva empresa pot triar quina formació subvencionada concreta necessita per als seus treballadors i dissenyar-la a mida.
Segons el volum de treballadors, genera un crèdit que suposa una subvenció que es fa efectiva mitjançant bonificacions a les cotitzacions a la Seguretat Social.
La pot gestionar la teva pròpia empresa o coordinar-la a través d'una entitat externa.
L'única entitat que actualment té competència per coordinar aquesta formació és FUNDAE.
Si necessites informació genèrica d'aquest tema, pots contactar amb nosaltres.
La correspondència entre els ensenyaments professionals del sistema educatiu, els certificats de professionalitat i les competències professionals acreditades en els processos d'acreditació de competències professional, tant de l'àmbit educatiu com laboral, queda recollida en la ORDRE ENS/237/2015, de 22 de juliol, d'aplicació de la correspondència entre els ensenyaments professionals del sistema educatiu i la formació professional de l'àmbit laboral.
En concret les equivalències s'apliquen entre les formacions en que es pot establir la correspondència mitjançant unitats de competència de les qualificacions professionals.
En concret s'apliquen als següents:
Els nivells de referència es descriuen en termes de resultats d'aprenentatge.
Els sistemes de formació i educació europeus són tan diversos que només els resultats d'aprenentatge permeten realitzar comparacions i possibiliten la cooperació entre països i institucions.
El Sistema de Qualificació Europeu (EQF, European Qualification Framework) és un marc comú de referència que relaciona entre sí els sistemes de qualificació dels països i serveix de mecanisme de conversió per a millorar la interpretació i comprensió de les qualificacions dels diferents països i sistemes d'Europa.
El EQF vincula els diferents sistemes i marcs nacionals mitjançant una referència europea comú: Vuit nivells de referència.
Si la professió està regulada en aquell país, caldrà el reconeixement oficial de les qualificacions sota aquest marc comparatiu.
No és un reconeixement automàtic, i varia si la persona es vol establir en el país de destinació i exercir la seva professió o si únicament vol prestar els serveis de forma temporal, que en la majoria dels casos serà suficient amb una declaració prèvia per escrit.
Com es tracta d'una normativa complexa per poder ser resumida, es pot consultar amb més detall en aquí.
En la UE no hi ha un reconeixement automàtic de les titulacions, per obtenir-lo cal seguir els procediments nacionals propis de cada país, ja que les administracions continuen tenint la responsabilitat dels seus sistemes educatius i formatius i són lliures d'aplicar la seva pròpia normativa.
Existeixen eines que poden facilitar aquest reconeixement, com el "Suplement Europass" que és un document adjunt a un títol oficial de formació professional (certificat de professionalitat o cicle formatiu), destinat a facilitar la comprensió a tercers, no és un substitut de la titulació oficial, sinó un complement informatiu.
Les persones treballadores tenen diferents opcions per formar-se al llarg de la seva vida professional i anar construint, adaptant, millorant o canviant el seu perfil professional.
Algunes opcions depenen de la seva situació laboral, i altres de les decisions de la planificació de formació de la seva empresa, però totes estan pensades per a elles.
És important saber que tant els cursos adreçats a persones en situació d'atur com els adreçats a persones treballadores en actiu admeten un percentatge (que pot variar) d'altres col·lectius.
Per això és molt important que es faci la recerca coneixent totes les seves opcions.
En aquest apartat trobaràs tot el que has de saber per conèixer l'ecosistema de la formació professional, les qualificacions i la seva estructura i les titulacions resultants.
L'FP Inclou els ensenyaments de la formació professional inicial i els de la formació professional per a l'ocupació, i per tant integra la formació professional de l'àmbit educatiu i de l'àmbit laboral.
La formació professional inicial (àmbit educatiu) s'estructura en dos graus: cicles formatius de grau mitjà i cicles formatius de grau superior.
Comprèn un conjunt de cicles formatius amb una organització modular, de durada variable i continguts teoricopràctics adequats als diversos camps professionals.
Els estudis de Formació Professional inicial tenen valor acadèmic i professional i validesa a tot l'Estat.
L'oferta de formació professional per a l'ocupació (àmbit laboral) es divideix en la formació adreçada a persones treballadores en situació d'atur (orientada a la seva inserció i/o reinserció laboral), la formació contínua de les persones treballadores en actiu i la que desenvolupen les pròpies empreses (ambdues adreçades principalment a la millora i actualització del seu perfil professional dins de l'empresa).
Les accions formatives de formació professional per a l'ocupació son:
Tant els títols dels cicles formatius com els certificats de professionalitat es basen en qualificacions que es recullen en el Catàleg Nacional de Qualificacions Professionals, que alhora es basa en el Sistema Europeu de Qualificacions.
La Formació Professional és aquella formació que té com a objectiu la preparació per a l'exercici qualificat de les diferents professions.
Des del Consorci per a la Formació Contínua de Catalunya, en coordinació amb el Servei Públic d'Ocupació de Catalunya (SOC), gestionem els processos d'acreditació de competències professionals en l'àmbit laboral, conjuntament amb el Departament d'Educació, que gestiona els de l'àmbit educatiu.
Aquests processos, que son un conjunt d'actuacions d'avaluació, reconeixement i certificació de les competències professionals adquirides amb l'experiència laboral o per vies no formals de formació de les persones treballadores, permet als treballadors i les treballadores aconseguir una certificació en relació a una qualificació professional que pot servir per arribar a obtenir un certificat de professionalitat, un títol de formació professional o totes dues coses.
L'objectiu d'aquest projecte és disposar d'un model metodològic per a l'avaluació de la satisfacció, aplicabilitat, anàlisi de l'impacte i retorn social de la inversió de les accions formatives de la formació professional per a l'ocupació per a persones treballadores ocupades.
També avaluar la satisfacció, l'aplicabilitat, l'anàlisi de l'impacte i el retorn social de la inversió de les accions formatives de la formació professional per a l'ocupació a partir de les dades dels qüestionaris dels participants i de l'anàlisi de l'execució dels plans i programes de formació per a persones treballadores ocupades.